《丙辰十月风日积煖浙间花卉俱开》
宋代·曾丰

广东冬气作春蒸，浙土如之得我惊。桃李猖狂争窃发，昆虫龌龊学微行。

向南柳可为先进，投北梅犹是后生。物理乘除自相补，速成未必似迟成。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。